cyanic-selkie/wikianc huggingface dataset:
Културен центар Ататурк
Комплексот се состои во една голема сала со капацитет од 1307 седишта. Објектот служи како театар, оперска куќа, сала за одржување на балет. Освен поголемата, постои и помала сала, со капацитет од 502 седишта. Таа обично служи за одржување на концерти, состаноци, конференции и слично. На влезот во објектот постои отворена изложба.
Објектот моментално е во обнова. Тој требаше да биде отворен во 2010 година кога градот беше европски центар на културата, но Културниот центар останува затворен.
Циганска Клисура
Циганска Клисура (Στενά της Τσιγγάνας, Çingene Derbent, Ченгене Дервент) — забележителна клисура во областа Бојмија, Егејска Македонија. и последната клисура на Вардар пред да се влее во Егејското Море.
Опис
Клисурата почнува веднаш по јужниот крај на Гевгелиско-валандовската Котлина и минува низ источните пазуви на планината Пајак. Почнува од север откако реката ќе го одмине селото Шљопинци и излегува кај градовите Ругуновец и Бојмица. Долга е 10 км.
Пукање во „Шарли Ебдо“
На 7 јануари 2015 околу 11 часот по средноевропско време тројца маскирани напаѓачи, вооружени со автоматски пушки, упаднале во седиштето на француското сатирично списание „Шарли Ебдо“ (Charlie Hebdo). Во таа прилика отвориле оган на вработените и членовите во редакцијата, како и на припадниците на полицијата кои се обиделе да интервенираат, пред да успеат да избегаат со автомобил. Напаѓачите влегле во зградата и почнале да пукаат со автоматско оружје, извикувајќи „Алаху Акбар“ (Алах е голем). За време на нападот биле испукани околу 50 куршуми. Во текот на нападот загинале најмалку 12 луѓе, вклучувајќи и два припадници на полициските сили, како главниот уредник Стефан Шарбоније и тројца водечки карикатуристи.
Дасов
Дасов (Dassow) — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа на Балтичкото Море, 20 километри источно од Либек и 2 километри јужно од Либек-Травеминде.
Надвор од законот (филм)
Надвор од законот (на англиски јазик: Down by Law) - американски филм од 1986 година, во режија на Џим Џармуш, кој е автор и на сценариото. Главните улоги ги играат: Том Вејтс, Џон Лури, Роберто Бенињи и Николета Браски.
Синопсис
Во филмот е прикажаната судбината на тројца мажи. Зак (го игра Вејтс) е пропаднат диск-џокеј кој штотуку раскинува со девојката, кој лекомислено ја прифаќа понудената можност за брза заработка. Тој се согласува да пренесе еден автомобил од едниот на другиот крај од градот, без да знае дека пренесува убиен човек, но полицијата го застанува и го апси. Џек (го игра Лури) е ситен макро, кој наседнува на полициската замка и е уапсен поради заведување малолетничка. Двајцата завршуваат во истата ќелија во затворот при што од самиот почеток меѓу нив се раѓа отворено нетпрение. Набргу, во ќелијата пристигнува и трет затвореник, Роберто (го игра Бењини) - Италијанец кој многу малку го познава англискиот јазик. Еден ден, Роберто им кажува на своите другари од ќелијата дека случајно открил начин за бегство од затворот и утредента тие успеваат да побегнат. Меѓутоа, тие се заглавени во непрегледното мочуриште и никако не можат да излезат од него. Поради тоа, Зак и Џек паѓаат во очај и го напуштаат Роберто, но по бесцелно скитање, повторно се враќаат кај него. Најпосле, тие налетуваат на пуст пат, а потоа доаѓаат до скромен ресторан, сопственост на Италијанката Николета (ја игра Браски). Таа и Роберто се вљубуваат на прв поглед, така што тој одлучува да остане со неа, а Зак и Џек се разделуваат при што заминуваат по различни патишта.
Вержани
Вержани (Ψυχικό, Психико) — село во Општина Довишта во Серскиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 13 километри југоисточно од градот Сер и на 16 километри јужно од Довишта, на надморска височина од 7 метри.
Отоманско Царство
Селото во текот на XIX век се наоѓало во Серската каза во составот на Отоманското Царство. Во „Етнографија на Адријанопол, Монастир и Салоника“ се вели дека во 1873 г. селото се состоело од 160 Македонци
Според статистиката на Васил К’нчов („Македонија. Етнографија и статистика“) во 1900 година, селото имало 300 Македонци. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 400 Македонци.
Грција
По крајот на Балканските војни, селото било вклучено во составот на Грција. На пописот од 1913 година биле евидентирани 85 жители, додека на пописот од 1920 година во селото биле евидентирани 123 жители.
Во 1930 година, селото било преименувано во Психикон.
Демографија
Во 1928 година селото броело 755 жители, додека во 1940 година селото броело 835 жители. Селото според пописот од 1951 година броело 1047 жители, на пописот од 1961 година во селото живееле 1333 жители, во 1971 година имало 1001 жител, во 1981 година имало 1005 жители, додека во 1991 година имало 985 жители. Денеска, населението на селото е 866 жители според пописот од 2011 година.
232 (број)
232 (двесте триесет и два) — број и име на глифот што го претставува тој број. Тој е природен број што следи после бројот 231 а претходник на бројот 233.
Тамаши
Тамаши (Tamaşi) — општина во округот Бакау во Романија, во која живеат 6.274 жители (податок од 2007).
Пинцета
Пинцета (pincette) — вид на алатка - фаќалка. Се состои од два еластични лоста меѓусебно поврзани од едната страна со нивните краеви. Пинцетите се користат за фаќање мали предмети, како и за оние што не треба да се допираат со раце.
Историја на пинцетата
Пинцетите се развиле од машите кои биле до огништата и шпоретите и со кои се прифаќале запалени и врели предмети во и околу огнот. Спаѓаат во рани медицински инструменти. Пронајдени се при многу археолошки ископувања кои датираат од времето пред нашата ера. Ги де Шолијак (втора половина на XIV век) ги советува хирурзите „со себе да носат“, покрај лекови, меѓу шесте хируршки инструменти и пинцета.
Принципот на работа со пинцети
Пинцетата е еден вид лост од трета класа. Се состои од два еластични краци поврзани во една точка - т.н. потпора. Прстите на раката се притискаат во средината на еластичните краци, со приближување кон кои индиректно, а не со рацете, се прифаќаат предмети.
Габриеле Салваторес
Габриеле Салваторес (Неапол ) е италијански режисер и сценограф кој во 1992 освоил Оскар за најдобар странски филм со „Mediterraneo“. Друг негов познат филм е „Io non ho paura“ („Јас не се плашам“).
Животопис
Се преселил во Милано со неговата сестра и родителите. Неговиот прв светски спектакуларен успех не бил претставен во киното. Всушност почетокот на неговата активност e во 1972 воМилано (заедно со Фернандо Бруни) во театарот Elfo, каде што режира многу авангардни спектакли.
Во 1989 филмот „Marrakech Express“ и „90 Turnѐ“ се режирани со неговата група на глумци-пријатели меѓу кои се Диего Абантуоно и Фабрицио Вентиволио како и глумицата Лаура Моранте. Во 1991 со „Mediterraneo“ го освојува Оскарот за најдобар странски филм.
Во 2005 со „Quo vadis, baby?“ ја прикажува романсата на Грација Верасани. Таму ја потиснува својата потреба да експериментира користејќи дигитални техники во текот на целиот филм.
Во 2008 сателитскиот канал SKY ITALY ја прикажува мини серијата од филмот „Quo vadis, baby?“ којшто постигнува голем успех.
Трета фудбалска лига на Македонија 2012/2013
Третата фудбалска лига на Македонија 2012/2013 - 21. издание на Третата фудбалска лига на Македонија. Сезоната започнала во август 2012, а завршила во мај 2013.
Мајкл Мекдоналд (костимограф)
Мајкл Мекдоналд (роден околу 1963-та) е американски костимограф кој во 2009 е номиниран за Тони награда и "Drama Desk" награда, за неговата работа на Бродвејскиот мјузикл "Koса" (анг. Hair).
Мекдоналд е роден во Алентаун, Пенсилванија, САД. Тој е дипломиран во 1981 година на гимназијата Вилијам Ален. Во 1984 година, тој се вклучува во Граѓанскиот театар во Алентаун. На Колеџот Муленберг го слуша својот прв курс за дизајн на костими и потоа работи на неколку театарски претстави во училиштето. Во раните 1990 -ти, тој се сели во Њујорк,каде што работи на „The Ride Down Mt. Morgan“ (Бродвеј, 2000), „Козата“ или „Која е Силвија“? (Бродвеј, 2002) и "Изведи ме надвор" (Бродвеј, 2003). Во 2009 година, неговата работа на мјузиклот "Kоса" на Бродвеј му носи номинации за наградата Тони за најдобар костимограф и за наградата "Drama Desk" за извонредна костимографија.
СОУ „Таки Даскало“ - Битола
Гимназија „Таки Даскало“ — средно училиште во Битола, Општина Битола.
Основање и развој
Здружувањето на двата субјекти било резултат на тогашните определби за средно насочено образование, односно за образование на кадри потребни за здружениот труд, при што се поаѓало од определбата дека дотогашното гимназиско образование е постатично и не ги дава очекуваните резултати. И двете воспитно-образовни организации претходнички на училиштето заземале значајно место во единствениот воспитно-образовен систем на поранешна СФРЈ.
Тогашниот центар за средно насочено образование, својата дејност ја започнал на 1 септември 1984, а со решение на собранието на општина Битола на 4 ноември 1985, го добил името „Таки Даскало”.
На почетокот на своето работење училиштето ги наследило следните видови на образование: рударска, автосообраќајна, градежна, текстилна, кожаро-гумарска струка и гимназиско образование. Со решение на Републичкиот комитет за образование и наука бр. 11-1058 од 22 мај 1985, добиена е верификација за образование на кадри.
Како последица на реорганизацијата на мрежата на средното образование од учебната 1993/1994, дошло до прегрупирање и намалување на образовните профили застапени во државата, а со тоа и во училиштето, при што биле застапени образовни профили за рударската, сообраќајната, текстилната и машинската струка (автомеханичари со тригодишно траење). Истата учебна година пак, во училиштето за првпат се образовале ученици за образовните профили печатар (тригодишно траење) и графички техничар (четиригодишно траење) од графичката струка, а од учебната 1997/1998 повторно е застапено гимназиско образование (општа насока).
Бранислав Светозаревиќ
Бранислав Светозаревиќ Покорни (роден 1966 во Скопје) е историчар, архивист и директор на Музејот на македонската борба во периодот од 2010 до 2018 година.
СОУ „Таки Даскало“ - Битола
Основање и развој
Од учебната 1997/1998 во училиштето повторно се школувале кадри за гимназиско образование од општа насока, а од учебната 2001/2002 воведено е реформирано гимназиско образование.
Бранислав Светозаревиќ
Образование
Бранислав Светозаревиќ завршил основното образование и гимназија во Тетово. Во 1994 година дипломира на Филозофскиот факултет, Институт за историја при универзитетот „Св. Кирил и Методиј“ во Скопје. Во 2007 година магистрира на темата „Историските и архивистичките аспекти на архивскиот фонд Виктор Аќимовиќ“, како студент на првата генерација постдипломци на насоката Историја со архивистика.
Во 2013 година на универзитетот „Кирил и Методиј“ во Скопје, се стекна со звање доктор на историски науки, со одбрана на докторската теза под наслов „Општествено-политичкиот живот и културата на жевеење на Македонците во Тетово во првата половина на 20 век“. Во 2015 година се стекнува со звање Доцент доктор по историски науки, при Институтот за национална историја во Скопје.
Кариера
Својата кариера Бранислав Светозаревиќ ја започнува во 1992 година, во Државниот архив на Р.Македонија, Одделение Тетово, каде поминал низ неколку работни позиции и сектори, меѓу кои и заменик раководител на Сектор за заштита на архивската граѓа во депоата, во централниот Државен архив во Скопје.
Во 2010 година назначен е за в.д. директор на националната установа во изградба Музејот на македонската борба за државност и самостојност, а во следната година е назначен за прв директор на оваа установа. На оваа функција останал до 2018 година.
Научно-истражувачка дејност
Во својата две децениска научно-истражувачка и публицистичка дејност, Бранислав Светозаревиќ има објавено околу 20 рецензирани трудови, автор е на 22 фотографски, картофилски и филателистички изложби, поврзани со историјата, културата и спортот, објавувал статии на научни теми, учествувал со предавања и теми на бројни симпозиуми, конгреси и семинари, како и стручен соработник и рецензент на трудови. Бранислав Светозаревиќ е автор на неколку радио и телевизиски емисии.
Објавени дела
Список на објавени дела на Бранислав Светозаревиќ:
СОУ „Таки Даскало“ - Битола
Моментална состојба
Во средното општинско училиште „Таки Даскало“ се школуваат 1.830 во чие школување се вклучени 106 наставници. Училиштето располага со 33 училници од кои 8 се стручни кабинети по определени предмети.
Бранислав Светозаревиќ
Самостојни изложби
Бранислав Светозаревиќ е автор на 22 фотографски, картофилски и филателистички изложби, поврзани со историјата, културата и спортот, меѓу кои се:
СОУ „Таки Даскало“ - Битола
Струки
СОУ „Таки Даскало“ е воедно гимназија и стопанско училиште, во кое се изучуваат четири стопански струки и три гимназиски насоки.
Стопански струки
Во стопанското училиште се изучуваат четири насоки, и тоа:
Бранислав Светозаревиќ
Награди и признанија
За придонесот во историската и архивистичката наука, Бранислав Светозаревиќ е добитник на следниве награди и признанија:
СОУ „Таки Даскало“ - Битола
Гимназиско образование
Во гимназиското образование се изучуваат три насоки, и тоа:
Училиштен простор
Училиштето располага со два објекти изградени во 1948 година.
Во составот на училиштето, во блокот Б постојат две фискултурни сали, кошаркарска и гимнастичка, кои не ги задоволуваат потребните димензионални и технички услови за реализирање на настава.
Освен тоа училиштето расплага со 1284 m² терени и игралишта, 1661 m² дворно место и 2133 m² зелени површини.
Тројна неволја (филм од 1918)
Содржина
Во домот на полковникот Нат доаѓа нов чистач (го игра Чаплин), кој веднаш прави метеж во куќата. Полковникот има пронајдено нов експлозив со безжично активирање. Еден странски агент сака да дојде до тајната формула за експлозивот, но полковникот го исфрла надвор. По завршувањето на работниот ден, чистачот оди во едно преноќиште за сиромашни луѓе, каде преспива во друштво со пијаници и криминалци. Странскиот агент ангажира еден криминалец за да дојде до експлозивот, а криминалецот го наговара чистачот да му се придружи и двајцата упаѓаат во куќата на полковникот Нат. Меѓутоа, таму ги чека полицијата и тогаш настанува бркотница низ куќата при што се активира експлозивот и куќата се руши.
Риген (округ)
Риген (Rügen) — поранешен округ во североисточниот дел на сојузната покраина Мекленбург-Западна Померанија, Германија. Округот Риген бил создаден во 1806 од шведската администрација на Шведска Померанија. Најпрвин бил именуван како Амт Берген, но од 1810 го носи името округ Берген. На 4 септември 2011, Риген бил припоен кон новосоздадениот округ Западна Померанија-Риген.
Округот се граничел целосно со Балтичкото Море. Најблиски окрузи биле Северна Западна Померанија и слободниот град Штралзунд. Округот ги покривал островите Риген и Хидензе и неколку помали острови како Уманц и Вилм. Така тој бил единствениот округ во Германија, кој се состоел само од острови.
Брежице
Брежице (словенечки: Brežice; германски: Rann ) — град во Општина Брежице во источна Словенија, во близина на хрватската граница. Градот е центар на општината Брежице. Областа историски била поделена помеѓу регионите Долна Штаерска (територија на левиот брег на реката Сава) и Долењска (територија на десниот брег на реката Сава). Градот и целата општина сега се вклучени во Посавскиот статистички регион.
Брежице поседува богатото историско и културно наследство. Музејот на Посавската долина (словенечки: Posavski muzej Brežice), сместен во замокот Брежице, содржи археолошки и етнолошки експонати, експонати за востанието на Матија Губец и колекција на модерна историја. Тој е еден од најголемите регионални музеи во земјата.
Историја
Околу областа на градот Брежице се откриени келтски гробови од 2 век пр.н.е. На локалитетот веднаш по доаѓањето на Словенците во областа била основана словенска населба наречена Градишче. Замокот во Брежице првпат се споменува во 1249 година. Сегашната структура датира од 1529 година.
Брежице во текот на 15 и 16 век неколку пати било погодено од османлиските напади. Во 1515 година револтирани селани го нападнале замокот во Брежице, го запалиле и го убиле благородништвото што се засолнило во него.
За време на Втората светска војна, Брежице и соседните села на север и запад биле познати како триаголник Ран (германски: Ranner Dreieck), област наменета за преселување на Германците кои биле иселени од регионот Готче на територијата која била припоена од Италија.
Цркви
Црквата Свети Лоренс во Брежице првпат била спомната во историски документи од 12 век. Се наоѓала на брегот на Сава. Таа и соседните гробишта биле тешко оштетени од поплавите во 1781 година, кои исто така го смениле текот на реката, а сегашната црква била изградена во центарот на градот во 1782 година. Брежице е седиште на парохија од 1641 година. Втората црква во градот, изграденa во втората половина на 17 век, е посветенa на Сен Рох.
Замок Брежице
Замокот Брежице е главна туристичка атракција на градот, изграден е во текот на 16 век, а се наоѓа на левиот брег на реката Сава. Сега е музеј во кој се сместени неколку збирки и изложби. Во капелата на замокот има олтар од Лука Мислеј.
Водена кула
Водената кула во Брежице, висока 46 метри, е најистакнатата градба во градот и се смета за нејзин симбол. Изградена во 1914 година, таа била клучен дел од водоводниот систем на градот, сè додека не била заменета со нов резервоар во 1972 година, по што имала помошна улога до 1983 година. Денес во водената кула има паб.
NGC 3523
Објектот бил предмет и на други истражувања, па освен како NGC 3523 се споменува и како UGC 6105, MCG 13-8-53, CGCG 351-54, IRAS 10594+7523.
Откривање
Објектот е откриен на 2 април 1801 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3523 е од видот Sbc. Видливиот сјај со голо око изнесува 12,9 m, а оној во рамките на интервалот од минималната до максималната честота 13,7 m, додека површинскиот сјај изнесува 13,3 m/лм2. NGC 3523 има привидни димензии од 1,3' х 1,3'.
Астрономски податоци
Објектот е од епохата Ј2000.0.
Други поделби
Проучување на NGC 3523 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 33367. Во рамките на атласот на длабокото небо, Уранометрија 2000.00, објектот припаѓа на групата означена со бројот 8; додека во Каталогот на основни ѕвезди (GSC) е групиран под бројот 4549. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1326.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Кремкау
Кремкау (Kremkau) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од градот Бизмарк.
Анализа на варијанса
Анализата на варијанса, (во литературата често се користи кратенката ANOVA) се состои од декомпонирање на вкупниот варијабилитет (расчленување) на набљудуваната појава на составни елементи: варијабилитет којшто настанува под влијание на контролираните фактори и т.н резидуален варијабилитет кој настанал под влијание на останатите, т.е неконтролирани фактори.
За основополижник на анализа на варијанса покрај (Карл Пирсон) се смета англискиот статистичар Роналд Фишер (1890-1962). Неговиот придонес датира од првата половина на дваесеттот век во областа на непристрасна статистика, развојот на p-вредноста за тестирање на хипотези, анализата на варијанса и теоријата за оценување врз основа на методот на најголема веродостојност.
Дефиниција
Во современите деловни примени на статистичките анализи постојат бројни ситуации кои бараат споредби на разликите во варијабилитетот на две основни маси врз основа на случајно избрани примероци, односно значајноста на разликите меѓу варијансите на независно избрани примероци. Истовремено, со една постапка за да ја испитаме еднаквоста на аритметичките средини на повеќе маси го користиме статистичкиот метод кој се нарекува анализа на варијанса (во литературата познат како ANOVA). Таа спаѓа во параметарски статистички методи.
Факторите чие влијание сакаме да го испитаме во еден експеримент ги нарекуваме контролирани фактори. Резидуалниот варијабилитет (самиот збор резидуал значи осататок) ги содржи случајните варирања и можни дејства на другите фактори. При изведувањето на експериментите отстапувањето од нормалноста на масите и хомогеноста на варијансата ќе имаат мошне мали ефекти, под услов да се применуваат примероци со еднаков број на елементи т.е. еднакви примероци.
Анализа на варијанса со еден фактор
Доколку разликите помеѓу аритметичките средини на примероците би настанале само поради дејствувањето на флуктуацијата на примероците, во тој случај набљудуваната појава би била само под влијание на неконтролираните фактори. Поради тоа,нултата хипотеза ќе ја поставиме во вид на еднаквост на аритметичките средини на популациите:
Следствено на тоа (алтернативната хипотеза) е формулирана во следниот облик:
Модел на анализа на варијанса со еден фактор
Општиот модел на анализа на варијанса со еден фактор го претставува влијанието на факторот А со r – нивоа или третмани: А1, А2 ... Аi …, Ar, на варијабилитетот на набљудуваната појава (променливата X).
За да можеме да го испитаме влијанието на факторот А, потребно е да извлечеме случани примероци од r основни маси, кои се класифицирани со оглед на третманите на факторот. Аритметичките средини на тие основни маси ги обележуваме со М1, М2, ..., Мi, ...Мr, а нивните варијанси со знакот σ12, σ22..., σi2 …, σr2. Аритметичката средина на сите маси заедно ќе ја означиме со M , а варијансата со σz2. Моделот го формулирање така што ја поставуваме равенката за произволно набљудување на Xij:
Каде со Xij ја означуваме ј-тото набљудување изброено од i-тата популација; Со М заедничката аритметичка средина на популациите, со αi ефектот на i-тиот третман и со εij случајната грешка.
Овој модел е праволиниски и според него секое набљудување се состои од три компоненти (адитиви): две константни (неслучајни) големини М и αi и случајна променлива εij преку која се изразува влијанието на неконтролирани фактори.Основната идеја се состои преку варијациите на некоја појава во реалноста да се обиде да го открие систематското однесување кое ќе му се препише на контролираниот фактор, а пак отстапувањето и се препишува на случајната грешка.
Разложување на вкупниот варијабилитет
Во еднофакторската анализа на варијансата вкупниот или тоталниот варијабилитет на набљудуваната појава е еднаков на збирот на варијабилитетите настанати под дејство на контролираниот фактор и неконтролираните (резидуалните) фактори. Вкупното отстапување на некоја произволно набљудување Xij ќе го одредиме како разлика помеѓу вредноста на тоа набљудување и заедничката аритметичка средина на сите опсервации.
Кога ги набљудуваме отстапувањата на сите примероци од нивната заедничка средина доаѓаме до вкупниот или тоталниот варијабилитет на појавата. На тој начин со квадрирање и средување на овој израз можеме да дојдеме до математичко формулирање на претходно наведените релации.Вкупниот варијабилитет, уште се нарекува вкупна сума или збир на квадратите.Факторскиот варјабилитет уште се нарекува факторски збир на квадратите,а во литературата резидуалниот варијабилитет уште се нарекува резидуална сума на квадратите.
Претпоставки при анализа на варијансата
Претпоставките при анализата на варијансата се разликуваат од начинот на кој се избираат третманите. Во случај кога нивоата на факторите се фиксираат однапред тогаш зборуваме за модел со фиксирани ефекти .Доколку пак нивоата на факторите се избираат на случаен начин на масата на моќните нивоа тогаш станува збор за модел со случајни ефекти.
За правилно и коректно изведување на заклучоци врз основа на анализа на варијансата потребно е да се исполната следниве препоставки :
Факторска и резидуална варијанса
Резидуална варијанса ( VR) укажува на варијациите кои настанале под дејство на неконтролираните фактори.Од тука произлегува дека VR е оцена на σ2.Факторска варијанса (VA) покрај влијанието на резидуалните фактори ги изразува и евентуалните варијации настанати под дејство на контролираниот фактор. ''Со факторската варијанса ја мериме дисперзијата на заедничката маса и затоа таа е еднаква на: VA = оцена на σз2 = оцена на σ2+ оцена на варијабилитет помеѓу аритметичките средини на масите.''
Допамин
Допаминот е невротрансмитер се излачува кај широк спектар на животни, вклучувајќи ги и ’рбетниците и без’рбетниците. Во мозокот, овие феноталамински функции како што се невротрансмитерите, активираат пет видови на допамин рецептори како: Д1, Д2, Д3, Д4 и Д5, и нивни варијанти. Допаминот се произведува во повеќе делови од мозокот, вклучувајќи ја и мозочната црна супстанција и вентралната обвивка. Допамин е исто така хормон лачен од страна на хипоталмусот. Неговата главна функција како хормон, е да го спречи испуштањето на пролактин од предниот резен на хипофизата. Допамин може да се набави и како лек кој делува на симатичкиот нервен систем, создавајќи ефекти како што се зголемување на отчукувањата на срцето и крвниот притисок. Меѓутоа, бидејќи допаминот не може да ја помине крвно-мозочната бариера, допаминот даден како медикамент не влијае директно на централниот нервен систем. За да се зголеми дозата на допамин во мозокот на пациенти со болести како Паркинсоновата болест или осетливост на дистонија, може да се препише леводопа кој е предизвикувач на допамин, затоа што може да ја помине крвно-мозочната бариера.
Анализа на варијанса
Факторска и резидуална варијанса
Во случај кога нултата хипотеза е точна, варијабилитетот на секоја поединечна маса е еднаков на варијабилитетот на нивната заедничка маса и затоа вредностите на VA и VR помеѓу себе ќе бидат приближно еднакви. До мало отстапување може да дојде поради дејство на случајни колебања на примероците. Бидејќи резидуалната варијанса го оценува варијабилитетот во поединечните маси, таа може да се одреди врз основа на отстапувањата на податоците внатре во примероците. Од друга страна, факторската варијанса укажува на разлики помеѓу аритметичките средини на примероците. Факторската и резидуалната варијанса меѓу себе се независни. Кога нултата хипотеза е точна тогаш и факторската варијанса претставува оцена на варијансата на поединечните маси. Во тој случај дури ''VA и VR се непристрасни оцени на непознатите варијанси на секоја поединечна маса т.е :
H0 e точна: Е(VR) = σ2; Е(VA) = σ2''
Тоа значи дека двете оцени во просек се еднакви на непознатиот параметар.
Кога нултата хипотеза не е точна факторската анализа ја преценува големината на варијансата. Тогаш факторската варијанса во просек ќе дава поголеми вредности од резидуалната варијанса.
Анализа на варијанса со два фактора
Во статистичките истражувања, кога постојат одредени идикации дека на набљудуваната појава битно влијаат повеќе фактори се применува моделот на анализа на варијансата со два и повеќе фактори. Теоретскиот модел на анализа на варијанса со два фактори го има следниот облик:
Каде XIJ-набљудувањето која одговара на i- то ниво на факторот А и ј-то ниво на В: Кај еднофакторскиот модел на анализа на варијанса е воведена дополнителна претпоставка, таа се состои во адитивноста на факторите А и В т.е дека нема интеракција помеѓу нив.
Во двофакторската анализа на варијанса поставуваме две различни нулти хипотези:
''I: H0 : се однесува на факторот А и гласи дека нивоата на факторот А не се разликуваат според ефектите на набљудуваната појава.
Додека соодветната H1хипотеза би гласела: ефектот барем на едно ниво на факторот А се разликува од 0.''
''II: Н0 : се однесува на факторот В и тврди дека нивоата не се разликуваат според ефектите на набљудуваната појава.
А, соодветната H1хипотеза гласи: ефектот барем на едно ниво на факторот В се разликува од 0.''
NGC 5968
NGC 5968 — спирална галаксија во соѕвездието Волк, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5968 се споменува и како ESO 450-5, MCG -5-37-1, IRAS 15368-3023.
Податоци од набљудување
Според морфолошката класификација на галаксиите, NGC 5968 е од видот SBab. Видливиот сјај со голо око изнесува 12,2 m, а оној во рамките на интервалот од минималната до максималната честота 13,1 m, додека површинскиот сјај изнесува 13,6 m/лм2. NGC 5968 има привидни димензии од 2,1' х 1,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 39 м 57 с, а неговата деклинација, односно висината на лакот на тој агол, -30° 33' 11"".
Други поделби
Проучување на NGC 5968 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 55738. Во рамките на атласот на длабокото небо, Уранометрија 2000.00, објектот припаѓа на групата означена со бројот 373; додека во Каталогот на основни ѕвезди (GSC) е групиран под бројот 7327. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 70.
233 (број)
233 (двесте триесет и три) — број и име на глифот што го претставува тој број. Тој е природен број што следи после бројот 232 а претходник на бројот 234.
Магдалена Мазур
Магдалена Матишевич, попозната како Магдалена Мазур е полска телевизиска водителка и модел. Таа е родена 1976 година во Катовице, Полска. Таа е позната по глумата во хумористичната серија „Daleko od noszy“ (полски). Таа исто така ја водела еротската емисија "Różowa landrynka" на ТВ Полсат и емисијата „Szał ciał“ на МТV Полска.
Јохан Сигфрид Сирен
Јохан Сигфрид Сирен (фин. Johan Sigfrid Sirén, 27 мај 1889, Илихерма – 5 март 1961, Хелсинки) бил фински архитект, истакнат претставник на нордискиот класицизам. Дипломирал архитектура во 1931, кога воедно е завршено и неговото најзначајно дело, Собраниската палата („Едускунтатало“) во Хелсинки, каде заседава финскиот парламент.
Во периодот од 1918 до 1925 г. Сирен бил акционер во архитеконската фирма „K. Borg, J.S. Sirén & Hj. Åberg“. Во 1931 отворил свое ателје и станал професор по архитектура на Хелсиншкиот технолошки универзитет, каде се задржал до 1957.
Неговиот син Хејки Сирен е исто така истакнат архитект, како и неговата снаа Каија Сирен.
Никола Штрбац
Никола Штрбац (Белград, 6. февруари 1995 година) е српски театарски, телевизиски и филмски актер.
Биографија
Со глума почнал да се занимава уште од рана возраст, учествувајќи во различни едукативни и драмски проекти. Во средно училиште, како член на драмската секција на Седмата белградска гимназија, постигнува успех играјќи во многу претстави - на општинско, градско и државно ниво.
Во 2015 година запишува глума, како редовен студент на Универзитетот Синергија во класата на професорот Иван Јевтовиќ и асистентот Михаило Лаптошевиќ, во Белград.
Неговите најпознати улоги се во телевизиските серии: Шифра Деспот во режија на Дејан Зечевиќ, Ургентен центар и Вистини и лаги.
Покрај тие улоги, тој игра и во телевизиските серии Швиндлери, Црце на злочинот (играно документарен серијал на РТС ), Некои подобри луѓе, Синѓеличи, Камионџии д.о.о.
Глумел во многу студентски филмови, како и во театарски претстави, од кои се: Во потпалубата на авторот Владимир Арсентијевиќ, Прослава (играна во СКЦ 2017), Песочни буки на Марс (Сенди Бичиз оф Марс, играна во театар Битеф 2017), Кристална ноќ (режија од Тадија Милетиќ во Музејот на Бањичкиот Логор ), Браќа (режија Јован Стаматовиќ-Кариќ во АКУД Бранко Крсмановиќ ), Не играј на англичани(Не играј на Енглезе), Прв ден (играна на отворањето на Фист 2018 во УК Вук Караџиќ ), Реален свет ( во режија на Теа Пухариќ), Танцот на стаорците (автор Тамара Бијелиќ), монодрама Војцек (адаптација на Никола Штрбац), Куќа, Идиот (игра во Ателје 212 ), Коса (играна на фестивалот Стериино Позорје Младих во Српскиот народен театар во Нови Сад, како и во Народниот театар во Белград), Злосторство и казна (играно во 2021 година во Рускиот дом ) и многу други.
Член е на Театарот „Владимир Јевтовиќ “, каде што учествува во претставите „Капетан Џон Пиплфокс“, „Ромео и Јулија“, „Хамлет“ и други.
Покрај неговиот глумечки талент на рана возраст, тој покажува интерес и за рецитирање и музика. Завршува во основното музичко училиште Јосип Славенски, на отсек гитара.
Ејриксјекидл
Ејриксјекидл (Eiríksjökull) — ледник во Исланд, северозападно од Лангјекидл. Зафаќа површина од околу 22 км2, се наоѓа на надморска висина од 1675 метри, и претставува највисока планина во западен Исланд. Сместен е на 750 метарска лавична плоча од изгасен вулкан.
Трајан (Бакау)
Трајан (Traian) — општина во округот Бакау во Романија, во која живее 4.731 жител.
Грибен (Мекленбург)
Грибен (Grieben) — општина во округот Северозападен Мекленбург, во Мекленбург-Западна Померанија, Германија.
Хилверсум
Хилверсум (Hilversum) — општина и град во Холандија, во покраината Северна Холандија. Се наоѓа во областа „Хет Гои“, каде што е и најголем град во истата. Опкружен е со ливади, пасишта, езера и помали градови и села кој му даваат посебна убавина на Хилверсум. Тој е дел од Ранстад, најголемата конурбација во Европа.
Хилверсум се наоѓа на 31 километри југоисточно од Амстердам и 12 километри северно од Утрехт. Градот често го викаат медиумски град, бидејќи е главен центар за радио и телевизија во Холандија. Радио Холандија се слуша во цел свет токму од Хилверсум почнувајќи од 1920 година. Хилверсум е дом на многу аудио и телевизиски стидија, кои припаѓаат на националната холандска телевизија NOS (Nederlandse Omroep Stichting), како и на сите холандски радиодифузни организации и други комерцијални телевизии и медиумски претпријатија. Холандското гласање за Евровизија обично се одвива во Хилверсум.
Според проценките од 2014 година во градот живееле околу 86.795 жители.
NGC 1590
NGC 1590 — спирална галаксија во соѕвездието Бик, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1590 се споменува и како UGC 3071, MCG 1-12-8, CGCG 419-14, IRAS 04284+0731, 2ZW 13, KUG 0428+075.
Податоци од набљудување
Според морфолошката класификација на галаксиите, NGC 1590 е од видот S/P. Видливиот сјај со голо око изнесува 13,7 m, а оној во рамките на интервалот од минималната до максималната честота 14,5 m, додека површинскиот сјај изнесува 13 m/лм2. NGC 1590 има привидни димензии од 0,9' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 31 м 10,2 с, а неговата деклинација, односно висината на лакот на тој агол, + 7° 37' 51". Положбениот агол на објектот е во износ од 95°.
Други поделби
Проучување на NGC 1590 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 15368. Во рамките на атласот на длабокото небо, Уранометрија 2000.00, објектот припаѓа на групата означена со бројот 178; додека во Каталогот на основни ѕвезди (GSC) е групиран под бројот 669. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 887.
Месдорф
Месдорф (Meßdorf) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од градот Бизмарк.
234 (број)
234 (двесте триесет и четири) — број и име на глифот што го претставува тој број. Тој е природен број што следи после бројот 233 а претходник на бројот 235.
Владимир Проп
Владимир Јаковлевич Проп (Владимир Яковлевич Пропп; - 22 август 1970) - советски фолклорист и научник кој ги анализирал основните компоненти на заплетот во руските народни приказни за да ги идентификува нивните наједноставни несводливи наративни елементи.
Животопис
Владимир Проп се родил на 17 април 1895 година во Санкт Петербург во германско семејство. Студирал на Санктпетербуршкиот државен универзитет (1913-1918) на отсекот за руска и германска филологија. По дипломирањето предавал руски и германски јазик во средно училиште а потоа станал професор по германски јазик.
Неговата Морфологија на приказната била објавена на руски јазик во 1928 година. Иако претставувала значаен чекор во фолклористиката и морфологијата и извршила влијание на Клод Леви-Строс и Ролан Барт, делото на Запад останало незабележано сè дури не било преведено во 1958 година. Неговите карактерни типови се користат во медиумското образование и можат да се применат на речиси секоја приказна, било во литературата, театарот, филмот, телевизиските серии, игрите итн.
Во 1932 година, Проп станал член на Универзитетот во Ленинград (поранешен Универзитет на Санкт Петербург). По 1938 година, тој претседавал со Одделот за фолклор додека не станал дел од Одделот за руска литература. Проп останал член на факултетот сè до неговата смрт, во 1970 година.
Дела на руски јазик
Неговите главни книги се:
Исто така објавил неколку статии а најважните се:
Прво отпечатени во специјализирани списанија, подоцна биле објавени во Фолклор и Реалност, Ленинград 1976 година.
Две книги биле објавени по смртта:
Првата книга останала недовршена, втората е издание на часовите што ги држел на Ленинградскиот универзитет.
Наративна структура
Проп идентификува низа наративни елементи (или "функции") кои обично се случуваат во рамки на руските бајки. Тој идентификувал 31 функција во рускиот фолклор и бајките. Овие функции се случуваат во типичен редослед во секоја приказна, со некои варијации. Овој тип на структурална анализа на фолклорот е "синтагматичен" начин на проценка (како што го нарекува Леви-Строс 1964: 312). Друг пример за синтагматична анализа е патувањето на јунакот. Овој фокус на настаните на една приказна и редоследот во кој тие се појавуваат е во контраст со друга форма на анализа, "парадигматична" (сп. Себаг 1963: 75). За парадигматичната анализа, елементите на заплетот можат да бидат извадени од "дадениот" хронолошки редослед во приказната и регрупирани во разни аналитички шеми.
Еквиваленти на синтагматичното и парадигматичното се термините "дијахронично" и "синхронично". Дијахроничното опфаќа вид на анализа која пренесува чувство за пресек на високите и ниските точки во приказната, како шема на синусен бран. Вториот поим - синхронично - е местото каде приказната се апсорбира како целина, како што е моделот на круг. Повеќето книжевни анализи се синхронични, нудејќи поголемо чувство за единство меѓу компонентите на една приказна. Иако двете структурални анализи пренесуваат делумни информации за приказната, секој агол на анализа обезбедува различен збир на информации.
Музеј Универзум
Универзум е јавен научен центар и музеј во Гетеборг, Шведска, отворен во 2001 година. Тоа е дел од сообраќајницата на настани во близина на Корсвеген и Сканегатан, која вклучува знаменитости од интерес како Скандинавиум, Улеви, Свенска Месан (Шведски изложбен центар), Лизеберг и Музејот на светската култура.
Владимир Проп
Наративна структура
1. ОТСУСТВО : член на заедницата или семејството на јунакот ја напушта безбедноста на домашната средина. Ова може да биде самиот јунак, или некој друг кого јунакот подоцна мора да го спасува. Ова е почетната тензија во приказната и може да послужи како воведување на јунакот кој обично е прикажан како обичен човек.
Музеј Универзум
Музејот е поделен на шест секции, секој од нив содржи работилници за експерименти и колекција на влекачи, риби и инсекти. Универзум повремено им дава шанса на шведските средношколци да дебатираат со добитниците на Нобелова награда и професорите.
Владимир Проп
Наративна структура
3. ПОВРЕДА НА ЗАБРАНАТА. Претходното правило е прекршено. Јунакот не ја послушал наредбата или забранетото дејство. Без разлика дали случајно или согласно темпераментот на јунакот, некоја трета страна или некој непријател, тоа генерално води кон негативни последици. Непријателот, преку овој настан, се воведува во приказната иако не мора да се соочи со јунакот. Неговото присуство може да биде пасивно, да демне, да манипулира, или пак може да дејствува некако против семејството на јунакот (во негово отсуство).
Музеј Универзум
Главни делови
Архитект на овој музеј е Герт Вингорд.
Владимир Проп
Наративна структура
4. ПРИЗНАНИЕ : Негативецот прави напори да си ја постигне намерата. Честопати се преправа за да се стекне со информација, вреден предмет или да грабне некого. Може да разговара со член на семејството кој невино открива тоа што не би смеел.
5. ДОСТАВУВАЊЕ : Негативецот успева да стекне доверба кај жртвата. Некаква мапа честопати е вклучена на некое ниво на настанот.
6. ИЗМАМА : Непријателот се обидува да ја измами жртвата да се стекне со нешто вредно. Тој се труди да стекне доверба меѓу протагонистите. Понекогаш негативецот не прави измама и изнудува нешто значајно за сметка на нешто друго.
7. СОУЧЕСНИШТВО: Жртвата е измамена или принудена да прифати и несвесно или неволно му помага на негативецот, кој сега е слободен да пристапи негде каде претходно му било недостапно, како што е приватноста на домот на јунакот или богатството.
8. ЗЛОБА или НЕДОСТИГ : Негативецот му наштетува на некој член на семејството, преку грабнување, кражба, уништување на насадите, грабежи, протерување на еден или повеќе протагонисти, убиство, принуден брак, предизвикувајќи ноќни мори и сл. Истовремено или алтернативно, протагонистот дознава дека нешто недостасува од домашната средина (напивка, артефакт, итн.). Негативецот може да биде и индиректно вклучен, измамувајќи член на семејството да му го даде потребното.
10. ПОЧЕТОК НА ПРОТИВДЕЈСТВОТО : Јунакот разгледува начини за решавање на проблемите, барајќи потребен магичен предмет, спасување на оние што биле фатени или на друг начин го спречува негативецот. Ова е дефинирачки момент за јунакот, оној што ќе ги обликува неговите понатамошни активности и ја означува точката кога ќе почне да се вклопува во својата благородност.
11. ЗАМИНУВАЊЕ : Јунакот ја напушта домашната средина, овој пат со чувство на цел. Тука започнува неговата авантура.
12. ПРВА ФУНКЦИЈА НА ДОНАТОР : Јунакот на својот пат среќава волшебен помошник (дарител)  и на некој начин е тестиран преку испрашување, борба, загатки или повеќе.
13. РЕАКЦИЈА НА ЈУНАКОТ : Јунакот реагира на активностите на неговиот иден добротвор; можеби издржувајќи го тестот и / или некаков неуспех, ослободувајќи го заробениот, помирувајќи ги спорни страни или вршејќи некакво добро дело. Ова може да биде првиот пат јунакот да ги разбере вештините и моќите на негативецот и да ги искористи за правење добро.
14. ПРИМАЊЕ НЕШТО МАГИЧНО : Јунакот стекнува нешто магично како награда за направените добри дела. Ова може да биде директно стекнат предмет, нешто сместено по одењето во тешка средина, нешто со мака заработено или купено или измислено со делови и состојки подготвени од јунакот, пристигнати од некаков друг свет, некоја магична храна што се консумира па дури и стекната лојалност и помош од друг.
15. УПАТСТВО : Херојот е пренесен, испорачан или некако доведен до клучната локација (можеби поврзана со некоја од горенаведените функции како што е домот на добротворот или локацијата на магичното или неговите делови) или до негативецот.
16. БОРБА : Херојот и негативецот се среќаваат и директно се конфронтираат, во битка или во некаков натпревар.
17. ОБЕЛЕЖУВАЊЕ : Херојот е обележан на некој начин, можеби добива карактеристична лузна или добил нешто како прстен или шал.
18. ПОБЕДА : Непријателот е поразен од јунакот - убиен во борба, победен во натпревар, погоден кога е ранлив, прогонет и така натаму.
20. ВРАЌАЊЕ : Јунакот патува назад кон дома.
21. ПРОГОН : Јунакот е гонет од некој заканувачки противник, кој можеби сака да го фати или да го изеде.
23. НЕПРЕПОЗНАТО ПРИСТИГНУВАЊЕ: Јунакот пристигнува, без разлика дали е на локација долж патувањето или на одредиштето, и е непрепознат или непризнаен.
24. НЕИСПОЛНЕТИ ТВРДЕЊА: Лажен јунак кажува неосновани тврдења или изведува друга форма на измама. Ова може да биде негативецот, некој од потчинетите на негативецот или друга неповрзана страна. Тоа може да биде дури и некоја форма на иден добротвор за јунакот откако двајцата ќе ги соочат нивните дела.
25. ТЕШКА ЗАДАЧА : Загатка му се предлага на херојот - тест на сила или издржливост, акробатика и други искушенија.
26. РЕШЕНИЕ : Јунакот ја решава тешката задача.
27. ПРИЗНАВАЊЕ : На јунакот му се дава признание - обично со помош на неговото претходно обележување.
28. ИЗЛОЖУВАЊЕ : Лажниот јунак и / или негативецот е изложен.
29. ТРАНСФИГУРАЦИЈА : Јунакот добива нов изглед. Ова може да се одрази на стареењето и / или придобивките од трудот и здравјето, или пак може да претставува волшебно враќање на изгубениот екстремитет или прст (како дел од обележувањето или на неуспехот да го помине тестот). Без оглед, истото служи за подобрување на изгледот.
31. СВАДБА : Јунакот се жени и истиот е награден или промовиран од страна на семејството или заедницата, обично се искачува на престол.